REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/456-14

17. decembar 2014. godine

B e o g r a d

ZAPISNIK

SA 37. SEDNICE ODBORA ZA ADMINISTRATIVNO-BUDžETSKA I

MANDATNO-IMUNITETSKA PITANjA, ODRŽANE 17. DECEMBRA 2014. GODINE

 Sednica je počela u 13,00 časova.

 Sednicom je predsedavao Zoran Babić, predsednik Odbora.

 Sednici su prisustvovali članovi Odbora: Petar Petrović, Đorđe Milićević, Ljubiša Stojmirović, Saša Maksimović, Veroljub Matić, Obrad Isailović, Darko Laketić i Dragana Barišić.

 Sednici su prisustvovali zamenici odsutnih članova Odbora: Žarko Bogatinović, zamenik Aleksandra Markovića, Stefana Miladinović, zamenik Milisava Petronijevića i Katarina Šušnjar, zamenik Dušice Stojković.

 Sednici nisu prisustvovali članovi Odbora: Katarina Rakić, Aleksandar Marković, Olgica Batić, Milan Krkobabić, Milisav Petronijević, Snežana Malović, Vesna Martinović i Dušica Stojković.

 Na predlog predsednika, Odbor je jednoglasno utvrdio sledeći

D n e v n i r e d:

1. Razmatranje Odluke Republičke izborne komisije 02 Broj 013-1534/14 od 17. decembra 2014. godine o dodeli mandata narodnog poslanika radi popune upražnjenog poslaničkog mesta u Narodnoj skupštini;

 2. R a z n o.

 **Prva tačka dnevnog reda**: Razmatranje Odluke Republičke izborne komisije 02 Broj 013-1534/14 od 17. decembra 2014. godine o dodeli mandata narodnog poslanika radi popune upražnjenog poslaničkog mesta u Narodnoj skupštini

 Predsednik Odbora upoznao je članove i zamenike članova Odbora sa sadržinom Odluke Republičke izborne komisije 02 Broj 013-1534/14 od 17. decembra 2014. godine o dodeli mandata narodnog poslanika radi popune upražnjenog poslaničkog mesta u Narodnoj skupštini i uverenja o izboru narodnog poslanika Gorjane Marinković.

 Diskusije nije bilo.

 Na predlog predsednika, Odbor je jednoglasno usvojio i Narodnoj skupštini podneo sledeći

I Z V E Š T A J

 Odbor je konstatovao da je prestankom mandata narodnom poslaniku Aleksandru Jablanoviću, izabranom sa Izborne liste ALEKSANDAR VUČIĆ – BUDUĆNOST U KOJU VERUJEMO (Srpska napredna stranka, Socijaldemokratska partija Srbije, Nova Srbija, Srpski pokret obnove, Pokret socijalista), ostalo upražnjeno poslaničko mesto u Narodnoj skupštini, u skladu sa odredbom člana 88. Zakona o izboru narodnih poslanika.

 Kada narodnom poslaniku mandat prestane pre isteka vremena na koje je izabran, mandat se dodeljuje kandidatu sa iste izborne liste sa koje je bio izabran narodni poslanik, na način utvrđen u članu 92. Zakona o izboru narodnih poslanika.

Odbor je, postupajući u skladu sa odredbama člana 199. Poslovnika Narodne skupštine, izvršio uvid u Odluku Republičke izborne komisije i Uverenje o izboru narodnog poslanika Gorjane Marinković, izabrane sa Izborne ALEKSANDAR VUČIĆ – BUDUĆNOST U KOJU VERUJEMO (Srpska napredna stranka, Socijaldemokratska partija Srbije, Nova Srbija, Srpski pokret obnove, Pokret socijalista) i utvrdio da su podaci o izboru narodnog poslanika istovetni sa podacima iz Odluke Republičke izborne komisije, čime su se stekli uslovi za potvrđivanje mandata imenovanom narodnom poslaniku.

Odbor predlaže da Narodna skupština odmah po prijemu ovog izveštaja, konstatuje potvrđivanje mandata novoizabranom narodnom poslaniku Gorjani Marinković.

Za izvestioca Odbora na sednici Narodne skupštine određen je Zoran Babić, predsednik Odbora.

 **Druga tačka dnevnog reda**: Razno

Povodom ove tačke dnevnog reda nije bilo predloga ni diskusije.

Sednica je završena u 13,05 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić Zoran Babić